Höt hemmer kei Schuel gha, da Memorial Day esch. Wie sichs a dem Tag ghört ben ich früeh am morge met de Marianne nach Point Loma gfahre... In Point Loma esch de Friedhof wo alli Soldate us Wescht-Amerika, wo im Chrieg gschtorbe send, begrabe send. Insgesamt sends 66'000 Gräber... Es het denne en Zeremonie geh wo die letschte gfallene Soldate gehhrt worde send, und das alles esch im Fernseh öbertreit worde... D'Marianne tuet jedes Johr am gliche Soldat Blueme as Grab schtelle und es Cherzli azünde, da Johr het si alles dopplet metgno, damet ich mer au en Soldat ussueche chan... Ich bin ganz sprochlos gsi, de Friedhof esch so riisig, das chan mer sich gar ned vorschtelle. Wo ich denne vor de Gräber vo de Soldate gschtande ben wo erscht grad im Irak gschtorbe send, han ich also grad chli Hüehnerhuut becho... Die send alli i mim Alter gsi...